Inception

Inception er en amerikansk-britisk eventyr-action og science fiction-film fra 2010 regissert av Christopher Nolan. Filmen handler om en mann som er i stand til å hente det som er på dypet av underbevisstheten hos folk mens de drømmer. Evnen har gjort ham svært ettertraktet hos de som ser nytte av å bedrive industrispionasje. I et siste oppdrag skal han forsøke noe helt nytt - å plante en ide i hodet på en viktig person. Hovedrollen spilles av Leonardo DiCaprio, mens sentrale biroller Ken Watanabe, Joseph Gordon-Levitt, Marion Cotillard, Elliot Page, Tom Hardy, Dileep Rao, Cillian Murphy, Tom Berenger og Michael Caine.

Filmen ble meget populær, både i USA og andre deler av verden. Den ble den fjerde mest innbringende filmen på verdensbasis i 2010.

 Handling 
Handlingen er satt til en verden hvor drømmer i stor grad styrer verdens rundgang. Dom Cobb er verdens beste på en illegal ting kalt "extraction" – han kan bryte seg inn i folks drømmer og stjele ideer – noe han både har profittert på og tapt på, siden han også mistet familien på grunn av evnene sine, og samtidig er en av Amerikas mest ettersøkte menn. Sammen med sin trofaste kompanjong Arthur utgjør han et uslåelig team – inntil arkitekten deres gjør en alvorlig feil, og Cobbs høyeste ønske om å få dra hjem til barna går i vasken. Men han ser en ny mulighet når den innflytelsesrike asiaten Saito ønsker å ta over et firma, som ble eid av en nylig avdødd mann. For å gjøre dette, må de gjøre "Inception" – innplanting av ideer – på mannen som arver firmaet, Fischer. 

Dette er sett på som umulig og blir ikke tatt godt imot av Cobbs allianse. Men Cobb er villig til å gjøre hva som helst for å få livet sitt tilbake, og setter sammen det optimale teamet som skal gjøre det umulige mulig: Hans faste og lojale hjelper Arthur, den talentfulle arkitektspiren Ariadne, sin gamle, macho kollega Eames og den gale sjåføren Yusuf, samt Saito, som ikke aner noen ting om "drømmenes verden" og egentlig bare er blindpassasjer. Sammen setter de ut på sin aller siste reise – uansett utfall. Men det viser seg at Fischer er langt bedre til å forsvare seg enn man hadde ventet, og derfor havner man i tidstrøbbel. Dessuten må Cobb overvinne flere motstandere enn "sikkerhetsvaktene" i drømmene til Fischer; hans avdøde kone Mal oppsøker og saboterer stadig drømmene hans...

 Medvirkende 
 Leonardo DiCaprio i rollen som Cobb
 Joseph Gordon-Levitt i rollen som Arthur
 Elliot Page i rollen som Ariadne (kreditert som Ellen Page)
 Tom Hardy i rollen som Eames
 Ken Watanabe i rollen som Saito
 Dileep Rao i rollen som Yusuf
 Cillian Murphy i rollen som Robert Fischer
 Tom Berenger i rollen som Peter Browning
 Marion Cotillard i rollen som Mal
 Pete Postlethwaite i rollen som Maurice Fischer
 Michael Caine i rollen som Miles
 Lukas Haas i rollen som Nash

 Noter 

 Referanser 

 Eksterne lenker 




Kategori:Filmer fra 2010
Kategori:Science fiction-filmer fra USA
Kategori:Actionthrillere fra USA
Kategori:Eventyrfilmer fra USA
Kategori:Britiske science fiction-filmer
Kategori:Britiske actionfilmer
Kategori:Britiske eventyrfilmer
Kategori:Britiske thrillerfilmer
Kategori:Oscar-vinnere (lydklipp)
Kategori:Oscar-vinnere (lydmiks)
Kategori:Oscar-vinnere (visuelle effekter)
Kategori:Engelskspråklige filmer
Kategori:Amandaprisen 2011
Kategori:Robertprisen for årets engelskspråklige film
Kategori:Filmer regissert av Christopher Nolan
Kategori:Filmer lagt til Japan
Kategori:Filmer lagt til Australia
Kategori:Filmer lagt til Los Angeles
Kategori:Filmer lagt til Paris
Kategori:Filmer lagt til Kenya